OpenLLM-France/wikimedia huggingface dataset:
# Le Baquet de Mesmer

Le Baquet de Mesmer és un curtmetratge mut francès de 1905 dirigida per Georges Méliès. Va ser estrenat per la Star Film Company de Méliès i està numerat del 693 al 695 als seus catàlegs.

## Sinopsi

El famós Doctor Mesmer, inventor del Mesmerisme, presenta un experiment realitzat amb una tina de fusta, portada per quatre lacais. Treu vestits amb els quals vesteix vuit estàtues que cobren vida i ballen. Una novena estàtua que s'alçava sobre la font fa una dansa excèntrica i acrobàtica.

## Producció

Méliès apareix a la pel·lícula com a Doctor Mesmer. La pel·lícula té poques il·lusions, i és principalment un vehicle per al seu grup de ballarins, identificat al catàleg de pel·lícules estatunidenques de Méliès com les "gotes de neu" de l'Alhambra Theatre of Variety de Londres. Els efectes tècnics de la pel·lícula es van dur a terme amb pirotècnia i escamoteigs.

## Referències

* ↑ Malthête, Jacques; Mannoni, Laurent. L'oeuvre de Georges Méliès. París: Éditions de La Martinière, 2008, p. 349. ISBN 978-2-7324-3732-3.
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France. Bois d'Arcy: Service des archives du film du Centre national de la cinématographie, 1981, p. 220. ISBN 978-2-903053-07-9.

## Enllaços externs

* Le Baquet de Mesmer a Internet Movie Database (anglès)
# Llei centuriada

Lleis centuriades van ser les lleis romanes que s'aprovaven al comicis centuriats, organitzats per centúries. Es donava aquest nom genèric a totes les que estaven en aquesta situació però el nom no correspon a cap llei en especial.
Aquest sistema d'aprovar les lleis el va establir Servi Tul·li, i l'anterior forma de fer-ho, pels comicis curiats (que es reunien a la Cúria), aviat va caure en desús. Les lleis centuriades atorgaven l'imperium als magistrats, confirmaven testaments i donacions, i sancionaven i feien aplicar diverses lleis que requerien una confirmació religiosa. Aquestes lleis eren proposades (rogatio) per un magistrat de rang senatorial, normalment per un o els dos cònsols.

## Referències

* ↑ Smith, Willam (ed.). «Lex». A Dictionary of Greek and Roman Antiquities (1890). [Consulta: 10 abril 2022].
# Llei antihomosexual d'Uganda

La Llei antihomosexual d'Uganda de 2014 va ser aprovada pel Parlament d'Uganda el 20 de desembre de 2013 amb la presó perpètua substituïda per la pena de mort. El projecte de llei va ser signat pel president d'Uganda Yoweri Museveni el 24 de febrer de 2014. L'1 d'agost de 2014, però, el Tribunal Constitucional d'Uganda va dictaminar que la llei no era vàlida per raons de procediment.
La Llei, en cas d'entrar en vigor, ampliarà la criminalització de les relacions entre persones del mateix sexe a Uganda a escala nacional. També inclou disposicions sobre persones alienes a Uganda que són acusades de violar la llei, tot afirmant que podrien ser extradides a Uganda per ser castigades allà. La llei també inclou sancions per a particulars, empreses i organitzacions no governamentals que ajudin o promoguin actes sexuals del mateix sexe, incloent-hi la realització d'un matrimoni gai.
Les relacions entre persones del mateix sexe han estat il·legals a Uganda des del govern colonial britànic -com ho són en molts països d'Àfrica- i abans d'aprovar aquesta llei, eren sancionades amb presó durant 14 anys. La llei va ser presentada com a projecte privat de llei del diputat David Bahati el 14 d'octubre de 2009. Es va aprovar una moció especial per presentar el projecte de llei un mes després d'una conferència en què tres cristians dels Estats Units van afirmar que l'homosexualitat és una amenaça directa per a la cohesió de les famílies africanes.
Diverses fonts han assenyalat que la llei ha agreujat l'homofòbia endèmica i les discussions sobre aquest assumpte al país.

## Referències

* ↑ Malone, Barry (13 May 2011). Uganda's "kill the gays" bill shelved again Arxivat 2018-07-21 a Wayback Machine. Reuters. Retrieved 2 September 2011
* ↑ Thockmorton, Warren (23 July 2011). Pastor decries "misrepresentation" of "kill the gays" bill Arxivat 2010-09-24 a Wayback Machine., Salon.com. Retrieved 2 September 2011.
* ↑ Pearson, Christopher (16 January 2011.) Don't blame preachers for anti-gay bill, The Australian. Retrieved 2 September 2011.
* ↑ «Uganda's President signs anti-gay bill into law». CNN News, 24-02-2014 [Consulta: 24 febrer 2014].
* ↑ «Museveni signs Uganda anti-gay bill». NEWS24, 24-02-2014. [Consulta: 24 febrer 2014].
* ↑ AFP «Uganda anti-gay law challenged in court». The Guardian. AFP, 31-07-2014 [Consulta: 1r agost 2014].
* ↑ «Uganda court annuls anti-gay law». BBC News, 01-08-2014 [Consulta: 1r agost 2014].
* ↑ AFP «Uganda constitutional court annuls new anti-gay law». Times LIVE. AFP, 01-08-2014 [Consulta: 1r agost 2014].
# Leningrad (pel·lícula)

Leningrad o Attack on Leningrad (traduïble com a 'Leningrad' o 'Atac a Leningrad') és una pel·lícula de guerra britànica-russa de 2009, escrita i dirigida per Aleksandr Buravski, sobre el setge de Leningrad durant la Segona Guerra Mundial.

## Argument

L'any 1941, l'Alemanya Nazi va envair la Unió Soviètica i les seves tropes van assetjar la ciutat de Leningrad. Un grup de periodistes estrangers volen fins a la ciutat per a un dia, però una d'ells, Kate Davis (Mira Sorvino), se la dona presumptament per morta i perd el vol de tornada. Sola a la ciutat, rep l'ajut de Nina Tsvetkova (Olga Sutúlova), una jove i idealista oficial de policia, i juntes lluiten per la seva supervivència i la d'altres persones.

## Repartiment

* Gabriel Byrne com a Phillip Parker
* Mira Sorvino com a Kate Davis
* Aleksandr Abdúlov com a Txigassov
* Vladímir Ilín com a Malinin
* Mikhaïl Iefrémov com a Omeltxenko
* Mikhail Trukhin com a Vernik
* Ievgueni Sidikhin com a Kornéiev
* Olga Sutúlova com a Nina Tsvetkova
* Kiril Lavrov com a presentador de ràdio
* Armin Mueller-Stahl com a mariscal de camp Von Leeb
* Alexander Beyer com a Walter Hoesdorff
* Ievgueni Stitxkin com a Kapitsa
* Valentina Talízina com a Valentina

## Recepció

Des d'un punt de vista de basat en els fets, els historiadors Igor Lisoczkin i Grigorij Piernawski van criticar l'obra amb acusacions d'incorrecció històrica, de caràcter generalment «còmic» i de posar l'èmfasi de la pel·lícula en el «sensacionalisme».

## Referències

* 1 2 «Leningrado (2009)» (en castellà). ABC.es. Arxivat de l'original el 2017-10-29. [Consulta: 5 agost 2022].
* ↑ «'Leningrado', una película sobre el sitio de los nazis a la ciudad» (en castellà). EiTB.eus, 10-09-2013. [Consulta: 5 agost 2022].
* ↑ «Leningrado» (en castellà). ParamountChannel.es. Arxivat de l'original el 26 desembre 2016. [Consulta: 5 agost 2022].
* ↑ Piernawski, Grigorij. «Г. Пернавский. "Ленингрэд" - серия первая» (en rus). ActualHistory.ru. Arxivat de l'original el 23 octubre 2008. [Consulta: 20 abril 2022].
* ↑ Lisoczkin, Igor. «Podajtie sliepomu na kino!» (en rus). Spbvedomosti.ru, 26-02-2007. [Consulta: 20 abril 2011].

## Enllaços externs

* Tràiler de la pel·lícula a YouTube (anglès)
# Llei de 26 de gener de 1940 sobre Unitat Sindical

Llei de 26 de gener de 1940 sobre Unitat Sindical fou una llei dictada durant la dictadura franquista, posterior al Fuero del Trabajo de 1938 i que fou la clau de l'organització sindical franquista i en definitiva del sindicalisme vertical, expressat en la Llei de Bases de l'Organització Sindical de 6 de desembre de 1940.
La declaració no va permetre dubtes, unia de forma automàtica i obligatòria en l'única Confederació Nacional de Sindicats a tots els espanyols en la seva condició de "productors".
| « | «...L'organització sindical es constitueix en un ordre de sindicats industrials, agraris i de serveis, per branques d'activitats a escala territorial i nacional que comprèn a tots els factors de la producció...» | » |
| — Fuero del Trabajo, punt XIII.2. |||
Dirigida a acabar amb l'autonomia que havien mantingut fins llavors les organitzacions catòliques agràries i promoguda pel llavors Delegat Nacional de Sindicats Gerardo Salvador Merino, un camisa vieja amb passat esquerrà que durant la Guerra Civil Espanyola va ser Cap Provincial a La Corunya, on s'havia guanyat fama d'obrerista. Salvador pretenia crear un potent aparell sindical autònom i capaç d'enquadrar les masses obreres.
| « | «...L'acció dels Sindicats en les esferes nacional, provincial i local es desenvoluparà en la disciplina del Movimiento i sota les jerarquies dels Comandaments sindicals corresponents de Falange Española Tradicionalista y de las JONS, que funcionaran, respecte dels Comandaments Polítics del Partit, amb la subordinació que estableixen els seus Estatuts...» | » |
| — Article 20. |||

## Referències

* Comentari a la Llei
* Rupturas y continuidades en las relaciones laborales del primer franquismo 1938-1958 Arxivat 2016-03-03 a Wayback Machine. PDF
# Lliga Musulmana

La Lliga Musulmana de l'Índia (anglès: All-India Muslim League; bengalí: নিখিল ভারত মুসলিম লিগ; urdú: آل انڈیا مسلم لیگ) fou originàriament el partit que representà els musulmans del subcontinent indi durant la lluita de la independència a l'època del Raj Britànic. Fou fundada a Dacca (actualment Dhaka, Bangladesh) el 1906 i posteriorment, a partir de 1940, va tenir un paper decisiu en la creació del Pakistan. Entre els líders principals d'aquest partit es destaquen Muhammad Ali Jinnah i Muhammad Iqbal.

## Partits polítics actuals

Actualment al Pakistan hi ha tres partits polítics amb el mateix nom del partit històric, "Pakistan Muslim League" (N, Q, J), aquest partit ideològicament és considerat com a conservador. A l'Índia hi ha la Indian Union Muslim League i la Unionist Muslim League (branca autònoma del Panjab) com a partits successors de la Lliga Musulmana original.

## Fundadors

* Nawab Sir Khwaja Salimullah
* Nawab Waqar-ul-Mulk Kamboh
* Nawab Mohsin-ul-Mulk
* Syed Ameer Ali

## Vegeu també

* Moplastan

## Enllaços externs

* Government of Pakistan website Arxivat 2005-03-23 a Wayback Machine.
* The Constitution of the Islamic Republic of Pakistan
* Chronicles Of Pakistan
* Jinnah at a Meeting of the Muslim League 16-second QuickTime film clip
* Colloquium on the One Hundred Years of Muslim League at the University of Chicago, Nov 4, 2006
# Llenguatge planer

* No s'ha de confondre amb Llengua familiar.
El llenguatge planer, també denominat llenguatge clar, llenguatge senzill o llenguatge ciutadà, és un estil d'escriure simple i eficient que permet als lectors comprendre fàcilment el text escrit. Es basa en l'ús d'expressions concises i clares, una estructura lingüística ordenada i un bon disseny del document.
El moviment a favor del llenguatge planer neix als Estats Units cap a la dècada dels 70. S'entén com un moviment de renovació en la redacció que pretén sobretot aconseguir la comprensibilitat del llenguatge administratiu i jurídic.
Daniel Cassany i Cristina Gelpí ofereixen en respectius articles publicats a la revista Clarity una panoràmica de la situació del llenguatge planer a Espanya i a les comunitats autònomes amb altres llengües oficials.

## Referències

* ↑ CASSANY, D. "Plain Language in Spain", Clarity, 35, 41-44. 2005
* ↑ GELPÍ, C. "Plain Language in Spain", Clarity, 55, 23-26. 2006 «PDF». Arxivat de l'original el 2017-10-12. [Consulta: 27 agost 2008].

## Enllaços externs

* Pàgina web de Plain Language
# Llista de llocs del Comtat de Tyrone

Aquesta és una llista de ciutats, viles, pobles i llogarets del comtat de Tyrone, a Irlanda del Nord. Les ciutats es ressalten en negreta.

## A

* Altamuskin
* Altishane
* Altmore
* Ardboe
* Ardstraw
* Artigarvan
* Augher
* Aughnacloy

## B

* Ballygawley
* Ballinderry
* Ballymagorry
* Ballymully Glebe
* Benburb
* Beragh
* Blackwatertown
* Brackaville
* Bready
* Brockagh

## C

* Caledon
* Cappagh
* Carnteel
* Carrickmore
* Castlecaufield
* Castlederg
* Clabby
* Clady
* Clanabogan
* Clogher
* Coagh
* Coalisland
* Cookstown
* Cranagh
* Creggan

## D

* Derrychrin
* Derryloughan
* Derrytresk
* Donaghmore
* Donemana
* Dooish
* Douglas Bridge
* Dromore
* Drumkee
* Drumnakilly
* Drumquin
* Dungannon
* Dunnamore

## E

* Edenderry
* Eglish
* Erganagh
* Eskra
* Evish

## F

* Fintona
* Fivemiletown

## G

* Galbally
* Garvaghey
* Garvetagh
* Gillygooly
* Glebe
* Glenmornan
* Gortaclare
* Gortin
* Granville
* Greencastle

## K

* Kildress
* Killay
* Killen
* Killeter
* Killyclogher
* Killyman
* Kilskeery
* Knockmoyle

## L

* Landahaussy
* Liscloon
* Loughmacrory

## M

* Magheramason
* Moortown
* Mountfield
* Mountjoy
* Moy
* Moygashel
* Moylagh
* Mullaghmore

## N

* Newmills
* Newtownstewart

## O

* Omagh (county town)

## P

* Plumbridge
* Pomeroy

## R

* Rock
* Rousky

## S

* Sandholes
* Seskinore
* Shanmaghery
* Sion Mills
* Sixmilecross
* Spamount
* Stewartstown
* Strabane
* Strathroy

## T

* Tamnamore
* Tattyreagh
* Trillick
* Tullyhogue
* Tullywiggan

## V

* Victoria Bridge

## W

* Washing Bay
# Llista de líders del projecte Debian

El Projecte Debian ha tingut els següents líders:
* Ian Murdock (agost del 1993 – març del 1996), fundador del Projecte Debian
* Bruce Perens (abril del 1996 – desembre del 1997)
* Ian Jackson (gener del 1998 – desembre 1998)
* Wichert Akkerman (gener del 1999 – març de 2001)
* Ben Collins (furoner) (abril de 2001 – abril de 2002)
* Bdale Garbee (abril de 2002 – abril de 2003)
* Martin Michlmayr (març de 2003 – març de 2005)
* Branden Robinson (abril de 2005 – abril de 2006)
* Anthony Towns (abril de 2006 – abril 2007)
* Sam Hocevar (abril 2007 – abril 2008)
* Steve McIntyre (abril 2008 – abril 2010)
* Stefano Zacchiroli (abril 2010 - abril 2013)
* Lucas Nussbaum (abril 2013 - abril 2015)
* Neil McGovern (abril 2015 - abril 2016)
* Mehdi Dogguy (abril 2016 - abril 2017)
* Chris Lamb (abril 2017 - abril 2019)
* Sam Hartman (abril 2019 -)

## Referències

* ↑ Devotee. «Results for Debian Project Leader 2013 Election», 13-04-2013.

## Enllaços externs

* A Brief History of Debian. Capítol 2 — Líders Arxivat 2018-12-12 a Wayback Machine. (castellà) (anglès)
* Líder del projecte Debian (castellà) (anglès)
# Llista de peixos del riu Ombrone

Aquesta llista de peixos del riu Ombrone inclou 28 espècies de peixos que es poden trobar actualment al riu Ombrone ordenades per l'ordre alfabètic de llur nom científic.

## A

* Alburnus arborella
* Alosa agone
* Ameiurus melas
* Anguilla anguilla

## B

* Barbus barbus
* Barbus caninus
* Barbus tyberinus

## C

* Carassius auratus
* Cobitis bilineata
* Cyprinus carpio

## E

* Esox lucius

## I

* Ictalurus punctatus

## L

* Lepomis gibbosus
* Leucos aula
* Luciobarbus graellsii

## P

* Padogobius bonelli
* Padogobius nigricans
* Protochondrostoma genei
* Pseudorasbora parva

## R

* Romanogobio benacensis

## S

* Sabanejewia larvata
* Salmo trutta
* Sarmarutilus rubilio
* Scardinius erythrophthalmus
* Squalius cephalus
* Squalius lucumonis

## T

* Telestes muticellus
* Tinca tinca

## Referències

* ↑ Ligas, A., 2007. Population dynamics of the channel catfish, Ictalurus punctatus (Rafinesque, 1818), in the Ombrone river (Tuscany, Italy). Atti Soc. tosc. Sci. nat., Mem., Serie B, 114 (2007). Pàgs. 57-62.
* ↑ Species in Ombrone River - FishBase (anglès)

## Bibliografia

* Bianco, P. G., 1995. Mediterranean endemic freshwater fish of Italy. Biological Conservation 72(159-170). Arxivat 2016-03-03 a Wayback Machine.
* Bianco, P. G. i V. Ketmaier, 2001. Anthropogenic changes in the freshwater fish fauna of Italy, with reference to the central region and Barbus graellsii, a newly established alien species of Iberian origin. Journal of Fish Biology, 59: 190–208.
* Gandolfi G., Zerunian S., Torricelli P., Marconato A., 1991. I pesci delle acque interne italiane. Istituto Poligrafico e Zecca dello Stato, Roma.
* Kottelat, M. i J. Freyhof, 2007. Handbook of European freshwater fishes. Publications Kottelat, Cornol, Suïssa. 646 p.
* Porcellotti S., 2005. Pesci d'Italia. Ittiofauna delle acque dolci. Editrice PLAN, Florència.
* Smith, K. G. i Darwall, W. R. T. (Ed.), 2006. The Status and Distribution of Freshwater Fish Endemic to the Mediterranean Basin. Gland, Suïssa i Cambridge, la Gran Bretanya: IUCN.

## Enllaços externs

* Italian - Freshwater Ecoregions Of the World Arxivat 2017-01-16 a Wayback Machine. (anglès)
* Nell'Ombrone torna a nuotare un pesce in estinzione. La Cheppia risale il fiume per riprodursi (italià)
# Llista de peixos del riu Orange

Aquesta llista de peixos del riu Orange -completa- inclou les 21 espècies de peixos que es poden trobar al riu Orange.
| Ordre | Família | Espècie | Hàbitat | Observacions |
| Atheriniformes | Atherinidae | Atherina breviceps | Pelàgic-nerític | Nadiu |
| Siluriformes | Austroglanididae | Austroglanis sclateri | Demersal | Nadiu |
| Perciformes | Carangidae | Lichia amia | Pelàgic-nerític | Nadiu |
| Perciformes | Cichlidae | Oreochromis mossambicus | Bentopelàgic | Introduït |
| Perciformes | Cichlidae | Tilapia rendalli | Bentopelàgic | Nadiu |
| Perciformes | Cichlidae | Tilapia sparrmanii | Bentopelàgic | Nadiu |
| Siluriformes | Clariidae | Clarias gariepinus | Bentopelàgic | Nadiu |
| Cypriniformes | Cyprinidae | Barbus anoplus | Bentopelàgic | Nadiu |
| Cypriniformes | Cyprinidae | Barbus hospes | Bentopelàgic | Nadiu |
| Cypriniformes | Cyprinidae | Barbus pallidus | Bentopelàgic | Nadiu |
| Cypriniformes | Cyprinidae | Barbus paludinosus | Bentopelàgic | Nadiu |
| Cypriniformes | Cyprinidae | Barbus trimaculatus | Bentopelàgic | Nadiu |
| Cypriniformes | Cyprinidae | Cyprinus carpio carpio | Bentopelàgic | Introduït |
| Cypriniformes | Cyprinidae | Labeo capensis | Bentopelàgic | Nadiu |
| Cypriniformes | Cyprinidae | Labeo umbratus | Bentopelàgic | Nadiu |
| Cypriniformes | Cyprinidae | Labeobarbus aeneus | Bentopelàgic | Nadiu |
| Cypriniformes | Cyprinidae | Labeobarbus kimberleyensis | Bentopelàgic | Nadiu |
| Cypriniformes | Cyprinidae | Mesobola brevianalis | Bentopelàgic | Nadiu |
| Cypriniformes | Cyprinidae | Pseudobarbus quathlambae | Bentopelàgic | Nadiu |
| Perciformes | Mugilidae | Liza richardsonii | Demersal | Nadiu |
| Perciformes | Mugilidae | Mugil cephalus | Bentopelàgic | Nadiu |

## Referències

* ↑ FishBase (actualitzat el 6 de febrer del 20102) (anglès)

## Bibliografia

* Cambray, J.A., Davies, B.R. & Ashton, P.J., 1986. The Orange-Vaal River System. Monographiae Biologicae, 60:89-122, ISSN 0077-0639.
* Jubb, R.A. i Farquharson, F.L., 1965. The freshwater fishes of the Orange River drainage basin. South African Journal of Science.
* Skelton, P.H. & Davies B.R., 1986. Fish of The Orange-Vaal System. Monographiae Biologicae, 60:143-162, ISSN 0077-0639.
* Skelton, P.H., 2001. A complete guide to the freshwater fishes of southern Africa. Struik Publishers. Freshwater fishes southern Africa.: I-xiv + 1-395.

## Enllaços externs

* Fishes of the Orange River Arxivat 2013-05-03 a Wayback Machine. (anglès)
# Llit de campanya

* No s'ha de confondre amb Llitera (baiard).
Un llit de campnya, llit de camp o llit de camí (en anglès camp bed), és un llit portàtil, lleuger petit que s'utilitza en camps militars o també en càmpings. Està fabricat amb tubs de metall o varetes d'acer trempat (antigament amb llistons de fusta) i té una lona forta tensada sobre l'estructura. Generalment, és lleuger, plegable i durador, per la qual cosa és fàcil de transportar per part de les tropes o dels campistes. Se'n fabriquen inclús, d'una mida reduïda per a infants.

## Descripció

Els llits de campanya generalment consten d'un marc plegable de metall o fusta lleugera, cobert amb tela, lli o niló. S'empren en situacions on els llits permanents més grans no poden ser utilitzats. L'avantatge principal d'aquest tipus de llit és la seva portabilitat i compacitat. Els llits de campanya són generalment utilitzats pels exèrcits i les organitzacions, en el turisme, i en situacions d'emergència quan és una necessitat primordial la rapidesa en proporcionar allotjament per a les víctimes, o en els hospitals de campanya per als malalts i ferits; a la II Guerra Mundial en el front Francés van morir més soldats en "camp-beds" que directament en combat. Al Musée de l'Armée de Paris, es mostra el llit de campanya en el que Napoleó dormia i, fins i tot hi va morir a Santa Helena.

## Història

Els primers llits de campanya van ser probablement utilitzats per l'exèrcit Romà. Durant el període soviètic, la manca d'albergs va ser causa d'un ús massiu de llits de campanya que els van convertir en elements icònics de la vida soviètica.

## Galeria

* Soldat alemany en un llit de campament plegable, 1941
* Llit de campament plegat
* Llits de campanya preparats a Orange County
* Llit de camp portàtil francès amb mosquitera
* Llit plegable d'alumini, típic de molts països del Bloc Oriental
* Llits pels evacuats dels focs de Califòrnia de 2007

## Referències

* ↑ «Diccionari de la llengua catalana». [Consulta: 8 març 2024].
* ↑ «Diccionari Català-Valencià-BalearB». [Consulta: 8 març 2024].
* ↑ Alison Jeffers. Refugees, Theatre and Crisis: Performing Global Identities. Palgrave Macmillan, 2012, p. 77–. ISBN 978-0-230-24747-5.
* ↑ Carol R Byerly. Fever of War: The Influenza Epidemic in the U.S. Army During World War I. NYU Press, 5 abril 2005, p. 6–. ISBN 978-0-8147-9924-6.
* ↑ global.britannica.com
* ↑ comte Emmanuel Auguste Dieudonné Marius Joseph de Las Cases. Mémorial de Sainte Hélène. Barba, p. 175–.
* ↑ Francesco Antommarchi. Mémoires du docteur Antommarchi, ou Les derniers momens de Napoléon. Barrois l'Ainé, 1825, p. 121–.
* ↑ Alfred Knox. With the Russian army. Рипол Классик, 1971, p. 130–. ISBN 978-5-87666-809-7.
# Lluís Riera Martí

Lluís Riera Martí (Barcelona, 1 de març de 1979) és un entrenador de bàsquet català.
Riera, llicenciat en matemàtiques i psicologia, va treballar com a professor de secundària al Col·legi Pare Enric d'Ossó de L'Hospitalet de Llobregat. Provinent dels Jesuïtes Casp i del Grup Barna, va començar entrenant a les categories inferiors del Club Joventut Badalona l'any 2000, situant-se al capdavant de l'equip Júnior del club el 2008. La temporada 2011-12 va entrar a formar part del com a entrenador assistent de Salva Maldonado, amb qui va compartir banqueta fins a la temporada 2015-16. La temporada següent hi va haver un canvi a la banqueta verd-i-negra, sent Diego Ocampo el nou entrenador del club. Riera continuaria fent d'assistent, el mateix que a mitjans de la 2017-18 quan Ocampo va ser destituït i reemplaçat per Carles Duran.
La temporada 2018-19 s'acomiada de la banqueta de la Penya i fitxa pel Baskonia per fer d'ajudant de Pedro Martínez, on s'hi estarà una temporada.
A l'agost del 2019 emprèn un nou repte esportiu esdevenint segon entrenador de Joan Plaza al BC Zenit de Sant Petersburg a la VTB United League.
Al novembre de 2020 es converteix en el nou entrenador del CB Tizona de la Lliga LEB Or, després de la destitució de Jorge Elorduy.
La temporada 2021-21 esdevé nou entrenador del Rapla KK, club estonià que participa de la Lliga de bàsquet d'Estònia i Lituània

## Referències

* ↑ «Lluís Riera formará parte del staff técnico del FIATC Joventut». ACB, 18-08-2011 [Consulta: 19 juny 2018]. Arxivat 20 de juny 2018 a Wayback Machine. «Còpia arxivada». Arxivat de l'original el 2018-06-20. [Consulta: 19 juny 2018].
* ↑ Lluís Riera Martí entrenador a l'ACB (enllaç obsolet)
* ↑ «Lluís Riera, de la Penya al Baskonia». L'esportiu de Catalunya, 24-07-2018 [Consulta: 28 juliol 2018].
* ↑ Ballesteros, Xavi. «El secret de Plaza - 11 oct 2019». [Consulta: 14 setembre 2021].
* ↑ Burgos, Diario de. «Lluís Riera, nuevo entrenador del UBU Tizona» (en castellà), 29-11-2020. [Consulta: 14 setembre 2021].
* ↑ L’Esportiu. «Joan Plaza, principal candidat a la banqueta del Betis - 30 nov 2020». [Consulta: 14 setembre 2021].
* ↑ Redacció. «El tècnic català Lluís Riera posa rumb cap a la lliga lituana-estoniana», 19-07-2021. [Consulta: 14 setembre 2021].
* ↑ RaplaKK. «AVIS UTILITAS Rapla toob peatreeneriks Euroliiga kogemusega hispaanlase» (en estonià), 15-07-2021. [Consulta: 14 setembre 2021].